Žitiškiai

Žitiškiai – kaimas Radviliškio rajono savivaldybėje, 5 km nuo Pašušvio. Kaimą sudaro buvusio Žitiškio dvaro sodyba. 

 Istorija 
Žitiškio dvaras pirmąkart paminėtas 1775 m. Tais metais jis priklausė Tendžiogalos valsčiaus vėliavininkui Jonui Goštautui (Jan Gosztowtt). Goštautų giminė dvarą išlaikė iki XIX a. pabaigos.1880 m. dvaro valdytoju minimas Klemensas Ostrovskis (Klementy Ostrowski). Priešais dvaro sodybą yra jo pastatytas akmeninis paminklas su 1907 m. data. Nuo 1912 m. Žitiškio dvaro savininkais nurodyti Baltramiejus ir Bonifacas Miežiniai. Baltramiejus Miežinis kartu su savo broliu, kunigu Matu Miežiniu (1851–1929 m.) 1929 m. padovanojo Pašušvio Visų Šventųjų bažnyčiai du ketaus varpus.  Kunigas M. Miežinis palaidotas šios bažnyčios šventoriuje. 

Tarpukariu Žitiškio dvaras priklausė Bonifacui ir Mykolui (Baltramiejaus sūnui, 1900–1955 m.) Miežiniams. M. Miežinis buvo faktinis dvaro valdytojas. 1940 m. Žitiškio dvaras nacionalizuotas ir išdalintas jo buvusiems darbininkams bei kitiems asmenims. M. Miežinis liko gyventi dvare iki 1948 m. gegužės 22 d., kai kartu su savo motina Anele Miežiniene (1870–1950 m., tuo metu 78 m. amžiaus) buvo ištremti į Sovietų sąjungos Krasnojarsko srities, Partizanskojės rajono Širų kaimą, kur mirė 1955 m. 

1940 m. dvaro sodybą sudarė 19 pastatų: dvaro rūmai, svirnas, du tvartai, daržinė, klojimas, žemės ūkio padargų sandėlis, kiaulidė, kalvė, vištidė, pirtis, malūnas, malūnininko gyvenamasis namas, malkinė, du kumetynai, du kumečių tvartai, ir nebaigtas statyti gyvenamosios paskirties pastatas. 

Iki šių dienų išliko dvaro rūmai, malūnininko sodyba ir malūno pamatai su užtvankos fragmentais.Rimavičius Justas, Žitiškio dvaro istorija 1775–1944 m., Lietuvos etnografijos muziejaus biblioteka – archyvas, 2024 m.

 Gyventojai 

 Šaltiniai 

Kategorija:Radviliškio rajono savivaldybės gyvenvietės